કોંગ્રેસ પાર્ટીમાં મોટા ફેરફાર કરવામાં આવ્યા છે. પાર્ટીના વરિષ્ઠ નેતા અહેમદ પટેલને મહત્વની જવાબદારી આપતાં પાર્ટીના નવા ખજાનચી બનાવવામાં આવ્યા છે. અત્યાર સુધી મોતીલાલ વોરા કોંગ્રેસ પાર્ટીના ખજાનચી હતા. માનવામાં આવી રહ્યું છે કે મોતીલાલ વોરાની વધતી ઉંમરને ધ્યાનમાં રાખીને કોંગ્રેસ અધ્યક્ષ રાહુલ ગાંધીએ પાર્ટી નેતાઓ સાથે બેઠક બાદ આ નિર્ણય લીધો છે. અહેમદ પટેલની સાથે-સાથે પાર્ટીના સાંસદ આનંદ શર્માને પણ મહત્વની જવાબદારી સોંપવામાં આવી છે. આનંદ શર્માને કોંગ્રેસના ફોરેન સેલના ચેરમેન બનાવવામાં આવ્યા છે.